section_heading: Povijest
paragraph_text: Od 9. stoljeća Gornja Šleska bila je dio Velikomoravske kneževine, Vojvodstva Češke, Kraljevstva Poljske, zatim Zemlje Češke krune i Svetoga Rimskoga Carstva, kao i Habsburške Monarhije od 1526. godine. Gornjošleske posjede anektirala je Kraljevina Pruska 1742. godine, a postala je dio Njemačkoga Carstva 1871. godine kada dolazi do ujedinjenja Njemačke. Potsdamskom konferencijom iz 1945. godine većinski dio Gornje Šleske postao je dio Narodne Republike Poljske, a manji dio Čehoslovačke Socijalističke Republike. Raspadom Čehoslovačke Socijalističke Republike taj manji dio postaje dio Češke Republike.